**Comunicat de presă**

**Hankook Ventus S1 evo 3 montate pe BMW i4 în calitate de echipare originală**

* **Producătorul de anvelope Hankook produce acum anvelope pentru BMW i4, prima mașină de tip Gran Coupé complet electrică a companiei din München**
* **Produsul de top în materie de anvelope de vară Ventus S1 evo 3 este utilizat pentru autovehicul în cazul anvelopelor de vară și all season, de 18 până la 19 inchi, în versiune standard sau runflat.**

**Neu-Isenburg, Germania, 13 aprilie 2022** - Producătorul de anvelope premium Hankook echipează din fabrică BMW i4 Gran Coupé cu anvelopele sale Ultra-High-Performance (de ultra înaltă performanță). Dimensiunile includ anvelope all season de 18 și 19 inchi. Pe lângă acestea se regăsesc și anvelope runflat de 19 inchi și, în cele din urmă, anvelope all season de 18 inchi. Anvelopele Ultra-High-Performance (de ultra înaltă performanță) de tip Ventus S1 evo 3 sunt utilizate pe BMW i4.

„Adaptarea unei anvelope pentru a putea fi utilizată pe un vehicul electric, cum ar fi BMW i4, e deosebit de complexă.”, spune Sanghoon Lee, președintele Hankook Tire Europe. „De aceea, acum se dovedește cât de utilă a fost cercetarea în acest domeniu, pe care am extins-o masiv în ultimii ani. Cu BMW i4, ne consolidăm și mai mult prezența în domeniul vehiculelor electrice sport, ceea ce mă bucură.”

**Ventus S1 evo 3 - o alegere bună pentru BMW i4**

Ventus S1 evo 3 combină peretele lateral întărit cu miezul talonului de înaltă rezistență pentru o manevrabilitate sportivă, dinamică și cu precizie a direcției. În plus, carcasa de celofibră deosebit de ușoară și materialul compozit de aramidă din zona centurii reduc parțial creșterea nedorită a circumferinței de rulare chiar și la viteze foarte mari, ceea ce are un efect pozitiv și asupra stabilității conducerii și a preciziei direcției. Compoziția specială a benzii de rulare, care utilizează rășină naturală de înaltă performanță, asigură aderența necesară și o performanță excelentă la tracțiune și frânare.

|  |
| --- |
| **Prezentare generală a dimensiunilor anvelopelor Hankook pentru BMW i4** |
| **Dimensiune** | **Tip** |
| 245/45R18 (VA) | 255/45R18 (HA) | Hankook Ventus S1 evo 3 |
| 245/40R19 (VA) | 255/40R19 (HA) | Hankook Ventus S1 evo 3  |
| 245/40R19 (VA) HRS | 255/40R19 (HA) HRS | Hankook Ventus S1 evo 3 |
| 245/45R18 (anvelope all season) | Hankook Ventus S1 evo 3 |

###

**Despre anvelopele Hankook**

Compania Hankook produce pe plan global anvelope radiale de înaltă performanță în segmentul „Premium” pentru automobile de pasageri, autovehicule de tip SUV, autovehicule de teren, camioane utilitare ușoare, rulote, camioane, autobuze, precum și pentru vehiculele din domeniul sporturilor cu motor (circuit de curse/raliuri).

Compania investește în mod continuu în cercetare și dezvoltare pentru a oferi clienților mereu o calitate superioară la nivel de excelență tehnologică. Hankook Tire dezvoltă și produce soluții de anvelope în cinci centre de dezvoltare și opt fabrici importante din întreaga lume. În Europa, dezvoltarea soluțiilor pentru anvelope și a echipamentelor originale pentru piețele locale se efectuează în centrul tehnologic Hankook din Hanovra, Germania, în conformitate cu specificațiile producătorilor europeni de vârf din domeniul construcțiilor de autovehicule. Pentru piața europeană anvelopele sunt produse în fabrica ultra-modernă a companiei din Rácalmás, Ungaria, care a fost inaugurată în 2007 și este în continuă extindere. Aproximativ 3.000 de angajați produc în prezent până la 19 milioane de anvelope pe an pentru autoturisme, SUV-uri și camioane utilitare ușoare.

Sediul central european și german al producătorului de anvelope se află în Neu-Isenburg, lângă Frankfurt am Main. Producătorul operează alte filiale în mai multe țări europene și își vinde produsele prin distribuitori regionali pe alte piețe locale. Compania are 20.000 de angajați în întreaga lume și livrează produsele sale în peste 180 de țări. Liderii printre producătorii de automobile au încredere în anvelopele Hankook ca echipamente originale din dotare. Un procentaj de aproximativ 34 la sută din vânzările globale ale companiei este obținut din regiunea europeană și CSI. Hankook Tire este reprezentat în renumitul Dow Jones Sustainability Index World (DJSI World) din 2016.

Pentru mai multe informații accesați [www.hankooktire-mediacenter.com](http://www.hankooktire-mediacenter.com) sau [www.hankooktire.com](http://www.hankooktire.com)

|  |
| --- |
| **Contact:****Hankook Tire Europe GmbH |** Corporate Communications Europe/CIS **|** Siemensstr. 14, 63263 Neu-Isenburg **|** Germania |
| **Felix Kinzer**Directortel.: +49 6102 8149-170f.kinzer@hankookreifen.de | **Larissa Büsch**Sef Departament PRtel.: +49 6102 8149-173l.buesch@hankookreifen.de | **Stefan Prohaska**Secretar Departament PRtel.: +49 6102 8149-171s.prohaska@hankookreifen.de |  |